Λάρνακα, 02/03/2026

**Lidl Κύπρου: Μόνιμα χαμηλές τιμές σε επιλεγμένα φρέσκα χοιρινά κρεατικά**

**Με επίκεντρο την πραγματική αξία, η εταιρεία ενισχύει την αγοραστική δύναμη των καταναλωτών, επενδύοντας στη σταθερότητα των τιμών και στη διαχρονική εμπιστοσύνη.**

Η **Lidl Κύπρου** θέτει σε πρώτο πλάνο μια νέα πρωτοβουλία που αναδεικνύει τη διαχρονική της δέσμευση για **μόνιμα χαμηλές τιμές**. Με ξεκάθαρη αίσθηση του κοινωνικού της ρόλου και βαθιά κατανόηση των αναγκών των κυπριακών νοικοκυριών, **από τη Δευτέρα 2 Μαρτίου**, η εταιρεία προχωρά σε **μόνιμη μείωση τιμών σε επιλεγμένα φρέσκα χοιρινά κρεατικά** –τα οποία σε ποσοστό **άνω του 70% προέρχονται από Κύπριους παραγωγούς** – παραμένοντας πιστή στην παροχή προϊόντων κορυφαίας ποιότητας σε μόνιμα αχτύπητες τιμές.

Στο πλαίσιο αυτής της στρατηγικής πρωτοβουλίας, η **Lidl Κύπρου** δεν περιορίζεται σε πρόσκαιρες απαντήσεις στις συνθήκες της αγοράς, αλλά εφαρμόζει μια διαχρονική επιλογή που καθορίζει ολόκληρο το επιχειρηματικό της μοντέλο. Η φιλοσοφία της εταιρείας είναι να **προσφέρει χαμηλές τιμές** και να τις **διατηρεί σταθερές**, επενδύοντας συστηματικά στη συνέπεια και τη διάρκεια, χωρίς κανέναν συμβιβασμό στην **ποιότητα**. Αυτή η έμπρακτη στήριξη αποτυπώνεται στα δεδομένα της προηγούμενης χρονιάς, καθώς **μόνο το 2025** η εταιρεία προχώρησε σε μ**ειώσεις τιμών σε πάνω από 600 προϊόντα**, ενώ διατήρησε **σταθερές τις τιμές σε περισσότερα από 1.000 επιπλέον είδη**.

Η προσπάθεια αυτή συνεχίζεται δυναμικά και το 2026, με χαρακτηριστικό παράδειγμα την τρέχουσα πρωτοβουλία για το **Σαρακοστιανό τραπέζι**, όπου προσφέρεται επιπλέον έκπτωση -**15% σε βασικά αγαθά**, όπως τα κατεψυγμένα λαχανικά και το ρύζι, διευκολύνοντας την πρόσβαση σε ποιοτικές διατροφικές επιλογές. Η σταθερή αυτή σχέση ποιότητας και τιμής έχει αναγνωριστεί και επίσημα, με τα βραβεία **Best Buy** να αναδεικνύουν την εταιρεία ως τη **Νο. 1 υπεραγορά στην καλύτερη σχέση ποιότητας-τιμής για το 2025/2026**, σύμφωνα με ανεξάρτητη έρευνα του διεθνούς οργανισμού **ICERTIAS** (International Certification Association).

Μέσα από τη νέα αυτή επικοινωνία, η Lidl Κύπρου υπενθυμίζει ότι οι χαμηλές τιμές δεν αποτελούν μια τάση της στιγμής, αλλά μια **μόνιμη πρωτοβουλία** που **επιστρέφει αξία** στην **καθημερινότητα της κυπριακής οικογένειας**. Για τη Lidl Κύπρου, όταν κρατάς την αξία σταθερή, τότε πραγματικά αξίζει.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)